ওদিকে স্টেজ ২ এর কাজ হচ্ছে মুল অরবিটে যাওয়া এবং সেখানে স্যাটেলাইট ডেপলয় করা। ডেপলয় মানে আর কিছুই না পেটের মধ্যে থেকে ডিম পাড়ার মত করে একটা একটা করে স্যাটেলাইট বেড় করে দেয়া। তবে চ্যালেনিজং পার্ট হচ্ছে, এই ডেপ্লয়মেন্ট টাইম ধরা হয় মাত্র ১ সেকেন্ড। এর মধ্যে সঠিক স্পিডে, সঠিকে লেয়ারে স্যাটেলাইটকে ছেড়ে দিতে না পারলে পরের দিনের জন্য অপেক্ষা করতে হবে। যা হোক, দুটো স্টেজের সেপারেশন হয় ভূমি থেকে ৭০ কিলোমিটার উচ্চতায় এবং ওখান থেকে স্টেজ ২ প্রচুর গতি অর্থাৎ অরবিটাল স্পিড নিয়ে এগিয়ে যায় সঠিক অরিবিটের দিকে। এই প্রচুর গতি কত জানেন? 7.5Km প্রতি সেকেন্ড। প্রথমে স্টেজ ২ মোটামুটি একটা টেম্পোরারি অরবিট ধরে প্রায় পৃথিবীর অর্ধেক পরিধি ঘুরে ভূমি থেকে ৬২৫ কিলোমিটার উচ্চতায় উঠে সঠিক অরবিটে অবস্থান নিয়ে ঘুরতে থাকে। এর মধ্যে সে দুইবার ইঞ্জিন ব্যবহার করে। প্রথম দফায় ইঞ্জিন চালানোকে বার্ন ১ বলে। এরপর অনেকক্ষণ রেস্ট নিয়ে বুস্টার মারার জন্য আবার ইঞ্জিন চালু করে যাকে বার্ন ২ বলে। এখানেই সে তার পেটের মধ্যে থাকা ১০টি Iridium স্যাটেলাইটকে একে একে ছেড়ে দেয়। ১০টা ডিম পারতে ১৫ মিনিট সময় লেগেছে।